ISO 9362

**ISO 9362,** բիզնեսի նույնականացման կոդերի () միջազգային ստանդարտավորում։ Այն բիզնես հաստատությունների համար եզակի նույնականացուցիչ է՝ հաստատված Ստանդարտացման Միջազգային Կազմակերպության () կողմից:

Բիզնեսի նույնականացման կոդը հայտնի է նաև որպես SWIFT-BIC, SWIFT ID կամ SWIFT կոդ՝ Համաշխարհային միջբանկային ֆինանսական հեռահաղորդակցության կազմակերպության (SWIFT) անունով, որը ISO-ի կողմից նշանակվել է որպես բիզնեսի նույնականացման կոդերի գրանցման մարմին: Կոդը սկզբնապես սահմանվել է որպես բանկի նույնականացման կոդ և ամենից հաճախ նշանակվում է ֆինանսական կազմակերպություններին. երբ այն նշանակվում է ոչ ֆինանսական կազմակերպության, կոդը կարող է հայտնի լինել նաև որպես բիզնես միավորի նույնականացուցիչ: Այս կոդերը օգտագործվում են բանկերի միջև գումար փոխանցելիս, մասնավորապես միջազգային դրամական փոխանցումների, ինչպես նաև բանկերի միջև այլ հաղորդագրությունների փոխանակման համար: Կոդերը երբեմն կարելի է գտնել հաշվի քաղվածքներում:

ISO 9362-ի և ISO 13616-ի միջև համընկնման խնդիրը քննարկվում է *[[Միջազգային բանկային հաշվեհամար (IBAN)|Միջազգային բանկային հաշվեհամար]]* () հոդվածում: SWIFT ցանցը գործարքի համար չի պահանջում որևէ հատուկ ձևաչափ, ուստի հաշիվների և գործարքների տեսակների նույնականացումը թողնվում է գործարքի կողմերի համաձայնությանը: Միասնական եվրո վճարումների տարածքի ստեղծման գործընթացում եվրոպական կենտրոնական բանկերը համաձայնության են եկել Միջազգային բանկային հաշվեհամարի և բիզնեսի նույնականացման կոդի վրա հիմնված ընդհանուր ձևաչափի շուրջ, որը ներառում է ստանդարտացված գործարքների համար XML-ի վրա հիմնված փոխանցման ձևաչափ: T2-ը (RTGS) Եվրոպական Միության համատեղ համախառն հաշվանցման համակարգ է, որը փոխանցման համար չի պահանջում SWIFT ցանց:

## Պատմություն
Կան հինգ տարբերակ․
* ISO 9362:1987, 1987 թվականից, հետ է կանչվել,
* ISO 9362:1994, 1994 թվականից, հետ է կանչվել,
* ISO 9362:2009, 2009 թվականից, հետ է կանչվել,
* ISO 9362:2014, 2014 թվականից, հետ է կանչվել,
* ISO 9362:2022, 2022 թվականից, վավեր է:
ISO 9362-ը սահմանված է SWIFT-ի կողմից 1975 թվականի շուրջ ստեղծված արդյունաբերական ստանդարտի վրա։

## Կառուցվածք
SWIFT կոդը բաղկացած է 8 կամ 11 նիշից, որոնք կազմված են հետևյալ հատվածներից.

* 4 տառ՝ ինստիտուտի կոդ կամ բանկի կոդ։ 
* 2 տառ՝ ISO 3166-1 ալֆա-2 երկրի կոդ (բացառությամբ, SWIFT-ը Կոսովոյի Հանրապետությանը տրամադրել է XK կոդը, որը չունի ISO 3166-1 երկրի կոդ) 
* 2 տառ կամ թվանշան՝ գտնվելու վայրի կոդ 
** եթե երկրորդ նիշը "0" է, ապա այն սովորաբար թեստային բիզնեսի նույնականացման կոդ է, ի տարբերություն գործող ցանցում օգտագործվող բիզնեսի նույնականացման կոդի․
** եթե երկրորդ նիշը "1" է, ապա այն նշանակում է SWIFT ցանցի պասիվ մասնակից։ 
** եթե երկրորդ նիշը "2" է, ապա այն սովորաբար ցույց է տալիս հակադարձ վճարման բիզնեսի նույնականացման կոդ, որտեղ հաղորդագրության համար վճարում է ստացողը, ի տարբերություն առավել տարածված եղանակի, երբ հաղորդագրության համար վճարում է ուղարկողը։

* 3 տառ կամ թվանշան՝ մասնաճյուղի կոդ, կամընտրական է ('XXX'՝ գլխավոր գրասենյակի համար)։

Երբ տրվում է ութանիշ կոդ, կարելի է ենթադրել, որ այն վերաբերում է գլխավոր գրասենյակին։

SWIFT ստանդարտները, որը Համաշխարհային միջբանկային ֆինանսական հեռահաղորդակցության ընկերության ստորաբաժանումն է, զբաղվում է այս կոդերի գրանցմամբ։ Քանի որ SWIFT-ն ի սկզբանե ներդրել է այն, ինչը հետագայում ստանդարտացվել է որպես բիզնեսի նույնականացման կոդեր, դրանք դեռ հաճախ անվանում են SWIFT հասցեներ կամ կոդեր։

ISO 9362-ի 2009 թվականի թարմացումը ընդլայնեց շրջանակը՝ ներառելով ոչ ֆինանսական հաստատությունները. մինչ այդ BIC-ը սովորաբար ընկալվում էր որպես Բանկի նույնականացման կոդի հապավում։

Գոյություն ունի ավելի քան 7500 "գործող" կոդ (SWIFT ցանցին ակտիվորեն միացված գործընկերների համար) և մոտավորապես 10000 լրացուցիչ բիզնեսի նույնականացման կոդեր, որոնք կարող են օգտագործվել ձեռքով գործարքների համար։

## Օրինակներ
**Deutsche Bank**-ը միջազգային բանկ է, որի գլխամասային գրասենյակը գտնվում է Գերմանիայի Ֆրանկֆուրտ քաղաքում։ Դրա հիմնական գրասենյակի SWIFT կոդն է **DEUTDEFF**․

* **DEUT**՝ ներկայացնում է Deutsche Bank-ը,
* **DE**՝ Գերմանիայի կոդն է,
* **FF**՝ Ֆրանկֆուրտի կոդն է։

Deutsche Bank-ը օգտագործում է 11 նիշից բաղկացած երկարացված կոդեր և որոշ մասնաճյուղերի կամ մշակումների բաժինների համար նշանակում է առանձին երկարացված կոդեր։ Սա թույլ է տալիս վճարումը ուղարկել կոնկրետ գրասենյակ։ Օրինակ՝ **DEUTDEFF500** նշանակում է Deutsche Bank-ի մասնաճյուղ Բադ Հոմբուրգում։

**Nedbank**-ը հարավաֆրիկյան բանկ է, որի գլխամասը գտնվում է Յոհաննեսբուրգում։ Դրա հիմնական գրասենյակի SWIFT կոդն է **NEDSZAJJ**․

* **NEDS**՝ ներկայացնում է Nedbank-ը,
* **ZA**՝ Հարավային Աֆրիկայի կոդն է,
* **JJ**՝ Յոհաննեսբուրգի կոդն է։

Nedbank-ը չի օգտագործում 11 նիշանոց երկարացված կոդ, և բոլոր SWIFT փոխանցումները ուղարկվում են հիմնական գրասենյակ՝ մշակումների համար։ Այն փոխանցման ինտերֆեյսների դեպքում, որոնք պահանջում են 11 նիշանոց կոդ, պետք է օգտագործել **NEDSZAJJXXX**։

**Danske Bank**-ը դանիական բանկ է, որի գլխամասը Կոպենհագենում է։ Դրա հիմնական գրասենյակի SWIFT կոդն է **DABADKKK**․

* **DABA**՝ ներկայացնում է Danske Bank-ը,
* **DK**՝ Դանիայի կոդն է,
* **KK**՝ Կոպենհագենի կոդն է։

**UniCredit Banca**-ն իտալական բանկ է, որի գլխամասը Միլանում է։ Դրա հիմնական գրասենյակի SWIFT կոդն է **UNCRITMM**․

* **UNCR**՝ ներկայացնում է UniCredit Banca-ն,
* **IT**՝ Իտալիայի կոդն է,
* **MM**՝ Միլանի կոդն է։

**Dah Sing Bank**-ը Հոնկոնգում հիմնված բանկ է, որը և ունի հինգ մասնաճյուղ մայրցամաքային Չինաստանում (հիմնական մասնաճյուղը՝ Շենժենում)։ Շանհայի մասնաճյուղի SWIFT կոդն է **DSBACNBXSHA**․

* **DSBA**՝ ներկայացնում է Dah Sing Bank-ը,
* **CN**՝ Չինաստանի կոդն է,
* **BXSHA**՝ Շանհայի կոդն է։

Այն օգտագործում է 11 նիշանոց երկարացված կոդ, իսկ **SHA**-ն ցույց է տալիս Շանհայի մասնաճյուղը։

**BDO Unibank**-ը ամենամեծ բանկն է Ֆիլիպիններում, իսկ գլխամասը Մակատիում է։ Բանկի SWIFT կոդն է **BNORPHMM**։ BDO-ի բոլոր մասնաճյուղերն ունեն նույն SWIFT կոդը։

* **BNOR**՝ ներկայացնում է BDO Unibank-ը,
* **PH**՝ Ֆիլիպինների կոդն է,
* **MM**՝ Մանիլայի մետրոյի կոդն է, որի մի մասն է Մակատին։

Անցյալում **[[Եվրոյով վճարումների միասնական տարածք|SEPA]]** կամ եվրոյով վճարումների միասնական տարածքում փոխանցումները պահանջում էին և՛ BIC, և՛ IBAN։ Սակայն 2016-02-01-ից հետո միայն IBAN-ն է անհրաժեշտ (Եվրամիություն և որոշ այլ երկրներ)։

Միջազգային փոխանցումները Հայաստանի բանկերում իրականացվում են արտասահմանյան բանկերում ունեցած թղթակցային հաշիվների միջոցով` հիմնականում SWIFT հեռահաղորդակցման համակարգով: Հայաստանի Հանրապետության այն բանկերը, որոնք չունեն թղթակցային հարաբերություններ արտասահմանյան բանկերի հետ, իրենց արտասահմանյան վճարումներն իրականացնում են վերոհիշյալ բանկերի միջոցով` օգտագործելով վերջիններիս արտարժութային հաշիվները արտասահմանյան բանկերում: Տնտեսվարող սուբյեկտների միջազգային փոխանցումները հիմնականում կատարվում են ավանդական բանկային փոխանցումների միջոցով, մինչդեռ ֆիզիկական անձանց փոխանցումները արտասահման և արտասահմանից ստացումները հիմնականում կատարվում են Հայաստանի Հանրապետությունում ներկայումս լայն տարածում գտած առանց հաշվի բացման դրամական (փողային) փոխանցումների իրականացման մի շարք համակարգերի միջոցով:

## Օգտագործում
Բիզնեսի նույնականացուցման կոդերը հիմնականում օգտագործվում են ֆինանսական և ոչ ֆինանսական հաստատությունները նույնականացնելու համար, որոնք ներառում են մեկ կամ մի քանի հաստատությունների միջև գործարքների ցիկլում առօրյա գործարար գործարքներ:

Օրինակ՝ SWIFT հաղորդագրություններում այս կոդերը ներդրված են հաղորդագրությունների մեջ: Դիտարկենք MT103 դրամական փոխանցման հաղորդագրության տեսակը, այստեղ մենք կարող ենք գտնել բիզնեսի նույնականացուցման կոդերը տարբեր պիտակների ներքո, ինչպիսիք են՝ 50a (պատվիրատու հաճախորդ), 56a (միջնորդ), 57a (հաստատության հետ հաշիվ) և այլն:

## Տես նաև
* Բանկային հաշիվ
* Միջազգային բանկային հաշվեհամար (IBAN)
* Համաշխարհային միջբանկային ֆինանսական հեռահաղորդակցության կազմակերպություն (SWIFT)

## Ծանոթագրություններ

## Արտաքին հղումներ
* ISO 9362:2014 Banking -- Banking telecommunication messages -- Business identifier code (BIC)

Կատեգորիա:ISO ստանդարտներ
Կատեգորիա:Անկանխիկ հաշվարկներ
Կատեգորիա:Բանկային գործ
Կատեգորիա:Բանկային եզրեր
Կատեգորիա:Բանկային իրավունք
Կատեգորիա:Բանկեր
Կատեգորիա:Դրամական միավորներ
Կատեգորիա:Վճարային համակարգեր
Կատեգորիա:Տնտեսություն
Կատեգորիա:Ֆինանսական տերմիններ
Կատեգորիա:Ֆինանսներ